Petras Naraškevičius

Petras Naraškevičius (1940 m. vasario 24 d. Trakuose, Širvintų valsčiuje – 2020 m. vasario 16 d. Alytuje) – Lietuvos prozininkas, žurnalistas.

Biografija 
Anksti neteko abiejų tėvų. Mokėsi Vindeikių septynmetėje, Musninkų mokykloje, 1953–1955 m. Panevėžio hidromelioracijos technikume. 1956–1957 m. Anykščių rajono laikraščio „Kolektyvinis darbas“ literatūrinis darbuotojas. 1957–1965 m. laikraščio „Panevėžio tiesa“ redakcijos literatūrinis darbuotojas, skyriaus vedėjas. 1961 m. eksternu baigė Panevėžio 1-ąją vidurinę mokyklą. 1965–1972 m. laikraščio „Tiesa“ korespondentas Panevėžio krašte, 1972–1993 m. laikraščio „Tiesa“ korespondentas Dzūkijoje. 1979–1984 m. studijavo Lietuvos žemės ūkio akademijos Ekonomikos fakultete. 1995–1997 m. laikraščio „Litas“ korespondentas, vėliau – laikraščio „Pietų Lietuva“ redaktorius. Gyveno Alytuje.

1955 m. pradėjo bendradarbiauti spaudoje. Rašė Lietuvos kaimo, žmonių gyvenimo, darbo, buities ir kultūros temomis. Vaikų prozoje vyrauja gamtos motyvai, poetizuojama karo bei pokario kasdienybė. Kūryba publikuota periodiniuose leidiniuose „Kultūros barai“, „Nemunas“, Lietuvos ir užsienio almanachuose, jos yra išversta į latvių ir lenkų kalbas. 

Nuo 1965 m. Lietuvos rašytojų sąjungos narys. Lietuvos žurnalistų sąjungos narys.

Palaidotas Pirmojo Alytaus kapinėse.

Bibliografija 
 Į saulę: miniatiūros / iliustr. Stasys Krasauskas. – Vilnius: Valstybinė grožinės literatūros leidykla, 1959. – 64 p.: iliustr.
 Lapai šneka: apsakymai vaikams / iliustr. Kastytis Juodikaitis. – Vilnius: Valstybinė grožinės literatūros leidykla, 1960. – 32 p.: iliustr.
 Žvaigždės skamba: apsakymai vaikams / iliustr. Marija Ladigaitė. – Vilnius: Valstybinė grožinės literatūros leidykla, 1963. – 51 p.: iliustr.
 Beržų žydėjimas: miniatiūros. – Vilnius: Vaga, 1964. – 47 p.: iliustr.
 Didelio miesto gatvė: apysaka. – Vilnius: Vaga, 1969. – 116 p.
 Gyvasis vanduo: miniatiūros. – Vilnius: Vaga, 1978. – 127 p.
 Žalias vėjas: miniatiūros. – Vilnius: Vaga, 1984. – 111 p.
 Andriuko žemėje: apie naminius gyvulius ir paukščius ikimokyklinio amžiaus vaikams. – Vilnius: Mokslas, 1985.
 Duona ir aritmetika: kas šiandien šeimininkas Lietuvos laukuose? – Vilnius: Mintis, 1988. – 59 p. – ISBN 5-417-00269-0
 Ežerėlių akys: apsakymai / iliustr. Vida Jovaišienė. – Vilnius: Vyturys, 1988. – 60 p.: iliustr. – ISBN 5-7900-0075-4
 Visą birželį nelijo: apysakos ir miniatiūros. – Vilnius: Vaga, 1988. – 318 p.: iliustr. – ISBN 5-415-00117-4
 Alksniai prie Širvintos: apybraižos. – Vilnius: Vaga, 1990. – 202 p.: iliustr. – ISBN 5-415-00305-3
 Saulėtekio upėje: miniatiūros. – Vilnius: Lietuvos rašytojų sąjungos leidykla, 2005. – 110 p. – ISBN 9986-39-376-0
 Dzūkijos motyvai: esė ir trumpos novelės. – Alytus: Alytaus naujienos, 2005. – 172 p.: iliustr. – ISBN 9986-610-09-5
 Plaukimas Širvinta iš vakardienos: reportažas. – Alytus: Tartenio spaustuvė, 2006. – 140 p.: iliustr. – ISBN 9955-9862-0-4
 Fotografija su geltona dėmele: dokumentinės novelės. – Alytus: Alytaus naujienos, 2006. – 120 p. – ISBN 9986-472-99-7
 Širvintų grindinys: esė ir miniatiūros. – Vilnius: Žuvėdra, 2014. – 192 p. – ISBN 978-609-8089-35-6
 Miniatiūros: miniatiūros. - Vilnius: Žuvėdra, 2016. - 296 p. - ISBN 978-609-8089-64-6
 Angelas be vienos ausies: trumpos novelės. - Vilnius: Žuvėdra, 2017. - 168 p. - ISBN 978-609-8089-91-2
 Bobutės su guminiais batais: novelės. - Vilnius: Žuvėdra, 2018. - 340 p. - ISBN 978-609-8219-05-0
 Tėviškės žemė: prisiminimai. - Vilnius: Trys žvaigždutės, 2019. - 25 p. - ISBN 978-609-431-110-9

Įvertinimas 
 2001 m. konkurso „Visuomenės raidos pagrindas – reformos žmogaus labui“ laureatas
 2009 m. Alytaus miesto kultūros premijos laureatas

Šaltiniai 

Lietuvos žurnalistai
Lietuvos prozininkai
Lietuvos vaikų rašytojai